Riccardo Montolivo

Riccardo Montolivo (lahir 18 Januari 1985) merupakan pemain bola sepak profesional Itali yang kini menjadi kapten pasukan Milan dan beraksi untuk pasukan kebangsaan Itali. Beliau bermain di posisi pemain tengah.

Kerjaya kelab

Atalanta
Montolivo membuat debut untuk pasukan Atalanta ketika menentang Piacenza Calcio pada saingan liga Serie B. Beliau menjaringkan gol pertamanya ketika menentang AS Bari, menang 2–0. Atalanta menduduki tempat kelima dan memasuki perlawanan playoff ke Serie A. Kelab Inter mula menunjuk minat mereka ke atas Montolivo.

Beliau terlepas perlawanan pertamanya di Serie A disebabkan mengalami kecederaan. Beliau membuat penampilan pertama di Serie A ketika seri 2–2 menentang U.S. Lecce. Beliau menjaringkan gol dalam dua perlawanan berturut-turut iaitu ketika menentang Cagliari Calcio dan Parma. Pada 23 Januari 2005, beliau dilayangkan kad merah buat kali pertama dalam kariernya menentang U.S. Lecce. Atalanta menduduki tempat tercorot pada saingan liga Serie A 2004-05 dan diturunkan semula. Montolivo telah mengumpul 32 kaps dan menjaringkan 3 gol pada debut musim di Serie A.

Fiorentina

Pada musim panas 2005, Fiorentina menandatangani Montolivo dengan bayaran hampir €3.5 juta. Beliau menandatangani kontrak lima tahun dan menerima jersi 15. Beliau membuat debut untuk Fiorentina ketika kalah 2-1 kepada Inter Milan.

Pada musim 2007-08, beliau memulakan musim baharu dengan langkah kanan sebagai pemain tengah apabila menjaringkan gol pada perlawanan pembukaan menentang Empoli. Pada musim seterusnya, prestasi beliau menaik dan menurun tetapi Montolivo mengesahkan beliau akan menjadi salah satu pemain terbaik dalam bola sepak Itali.

Pada 17 Januari 2009, beliau bermain buat pertama kali sebagai kapten pasukan ketika kalah 1-0 kepada AC Milan. Pada musim 2009-10, beliau menjadi kapten pasukan berikutan pemergian Dario Dainelli.

Pada musim seterusnya, beliau mengalami kecederaan pada buku lali. Walau bagaimanapun, ia beransur pulih dengan jangka seketika. Pemulihan itu telah menyelamatkan beliau untuk termasuk dalam skuad Piala Dunia FIFA 2010.

Beliau berkata beliau akan meninggalkan Fiorentina pada musim 2011-12 selepas kontraknya tamat. Sebagai keputusan, armband akan diberikan kepada Alessandro Gamberini dan Stevan Jovetic yang menjaid naib kapten. Beliau membuat penampilan ke-200nya untuk Fiorentina dengan kekalahan 2-0 kepada Palermo pada 27 November 2011.

AC Milan
Pada Mei 2012, ketua jurulatih AC Milan, Massimiliano Allegri mengumumkan bahawa Montolivo akan sertai kelab dengan bayaran percuma selepas kontraknya bersama Fiorentina tamat pada 30 Jun. Beliau dijangkakan menandatangani kontrak empat tahun bersama Milan. Beliau memilih untuk menyarung jersi 18 yang sebelum ini dipakai oleh Alberto Aquilani di Milan.

Pada 30 Oktober, Montolivo menjaringkan gol pertamanya di Milan selepas ketinggalan 2-0 dan bangkit untuk menyamakan kedudukan seri 2-2 ketika menentang Palermo. 

Pada 25 November, beliau bermain sebagai kapten pasukan Milan buat pertama kali selepas Daniele Bonera dan Massimo Ambrosini dikeluarkan dan Christian Abbiati tercedera ketika menentang Juventus. Pada 11 Jun 2013, Naib Presiden Milan, Adriano Galliani menyatakan bahawa Montolivo akan menjaid kapten pasukan seterusnya buat Milan selepas Massimo Ambrosini tidak melanjutkan kontrak dengan skuad Rossoneri.

Pada 13 April 2014, Montolivo menjaringkan gol menarik pada minit ke-23 yang membolehkan Milan menang empat perlawanan berturut-turut. Selepas mengalami kecederaan kaki yang teruk pada perlawanan persahabatan pra-Piala Dunia menentang Ireland pada 31 Mei, beliau terpaksa dikeluarkan selama enam bulan dan kembali menjaringkan gol ketika menentang Udinese pada 30 November, menang 2-0.

Kerjaya antarabangsa

Pada Oktober 2007, Montolivo dipanggil oleh Roberto Donadoni untuk menentang Georgia pada saingan kelayakan Euro 2008. Beliau tidak bermain pada perlawanan itu namun beliau membuat debut untuk pasukan Itali menentang Afrika Selatan, menang 2-1. Pada Mei 2008, beliau termasuk dalam pemilihan skuad Itali ke UEFA Euro 2008 namun tidak tersenarai dalam senarai akhir 23 pemain. Walau bagaimanapun, jurulatih Donadoni mengatakan beliau akan menjadi kunci utama pemain tengah Itali pada suatu hari nanti. 
 
Pada Jun 2009, beliau dipilih untuk bermain di Piala Konfederasi FIFA 2009. Itali walau bagaimanapun tersingkir dalam peringkat kumpulan. Montolivo memulakan perlawanan di kejohanan itu ketika menentang Brazil dan dua perlawanan lain sebagai pemain gantian. Pada tahun 2010, Montolivo termasuk dalam skuad Marcello Lippi untuk Piala Dunia FIFA 2010. Berikutan Andrea Pirlo mengalami kecederaan, beliau bermain sepenuhnya perlawanan untuk kedua-dua perlawanan peringkat kumpulan menentang Paraguay dan New Zealand. Pada perlawanan terakhir kumpulan, beliau digantikan oleh Pirlo pada minit ke-56 yang menyaksikan skuad Itali tewas mengejut 3-2 kepada Slovakia dan juga skuad Itali tersingkir.

Montolivo menjaringkan gol antarabangsa pertamanya ketika menang 2-1 ke atas Sepanyol. Montolivo bermain sebanyak empat perlawanan di UEFA Euro 2012 yang menyaksikan skuad Itali menjadi naib juara kejohanan.

Montolivo termasuk dalam senarai 30 pemain Itali ke Piala Dunia FIFA 2014 tetapi dikeluarkan disebabkan mengalami kecederaan kaki pada perlawanan persahabatan menentang Republik Ireland pada 31 Mei.

Statistik
.

Gol antarabangsa

Penghargaan

Antarabangsa
Itali
Kejohanan Bola Sepak Eropah: Naib juara 2012
Piala Konfederasi FIFA: Tempat ketiga 2013

Individu
Pemain Muda Terbaik Serie A (1): 2007

Kehidupan
Montolivo dilahirkan di sebelah ibu keturunan Jerman manakala bapa orang Itali. Selain memegang pasport Itali, Montolivo juga memegang pasport Jerman. Beliau mengatakan bahawa pemain seperti Francesco Totti, Zinedine Zidane dan Frank Lampard adalah idolanya.

Montolivo mampu bercakap bahasa Jerman dengan fasih dan beliau juga dikenali dengan pegangan ateis.

Catatan

Pautan luar

Kelahiran 1985
Orang hidup
Pemain bola sepak Itali
Pemain Atalanta B.C.
Pemain ACF Fiorentina
Pemain A.C. Milan
Pemain Piala Konfederasi FIFA 2009
Pemain Piala Dunia FIFA 2010
Pemain UEFA Euro 2012
Pemain Piala Konfederasi FIFA 2011